నోట్ల రద్దుపై ఆర్బీఐ గవర్నర్కు, ఆర్థిక కార్యదర్శులకు ప్రశ్నలు సమాధానాలు సంతృప్తినివ్వకపోతే పిలుస్తాం: పీఏసీ చైర్మన్ న్యూఢిల్లీ, జనవరి 9: నోట్ల రద్దు, తదనంతర పరిణామాలపై ప్రధాని నరేంద్రమోదీని ప్రశ్నించాలని పార్లమెంటు ప్రజా పద్దుల కమిటీ (పీఏసీ) భావిస్తోందా? ప్రస్తుత పరిణామాలు అలాంటి సంకేతాలనే ఇస్తున్నాయి. నోట్ల రద్దుకు సంబంధించి పీఏసీ కొన్ని సందేహాలు వ్యక్తం చేస్తూ ‘రద్దు కమిటీ’కి ప్రశ్నలు సంధించింది. వాటికి ఈ నెల 20వ తేదీలోగా సమాధానాలివ్వాల్సిందిగా కమిటీలోని ఆర్థిక మంత్రిత్వశాఖ ఉన్నతాధికారులను, ఆర్బీఐ గవర్నర్ను కోరింది. అయితే ఇంతవరకు వారి నుంచి ఎటువంటి సమాధానాలు రాలేదని పీఏసీ చైర్మన్ కె.వి.థామస్ తెలిపారు. ఈ నెల 20న పీఏసీ సమావేశం జరుగుతుందని, ఈలోగా వారు సమాధానాలు పంపిస్తే.. వాటిపై సమావేశంలో చర్చిస్తామని అన్నారు. అయితే ఆ సమాధానాలతో సంతృప్తి చెందకపోతే ప్రధానిని కూడా పిలిచే హక్కు పీఏసీకి ఉంటుందని పేర్కొన్నారు. కాగా నోట్ల రద్దు కమిటీకి పంపిన ప్రశ్నావళిలో ప్రధానంగా.. రద్దు నిర్ణయంలో ఎవరెవరు పాలుపంచుకున్నారు? రద్దు తర్వాత బ్యాంకులకు చేరిన నగదు ఎంత? ప్రజలు తమ డబ్బును తీసుకోకుండా నిరోధించే చట్టం ఏదైనా ఉందా? వంటి ప్రశ్నలు ఉన్నట్లు వెల్లడించారు.
notla raddupai arbi gavarnarku, aardhika kaaryadarsulaku prasnalu samaadhaanaalu santruptinivvakapote pilustam: pac chairman newdhilly, janavari 9: notla raddu, tadanantara parinaamaalapai pradhaani narendramodini prasninchaalani paarlamentu praja paddula commity (pac) bhavistonda? prastuta parinaamaalu alanti sanketalane istunnayi. notla radduku sambandhinchi pac konni sandehaalu vyaktam chestu ‘raddu commity’ki prasnalu sandhinchindi. vaatiki ee nela 20va teedeelogaa samadhanalivvalsindam kamiteelooni aardhika mantritvasaakha unnataadhikaarulanu, arbi gavarnarnu korindi. ayithe intavaraku vaari nunchi etuvanti samaadhaanaalu raledani pac chairman ke.vi.thamas telipaaru. ee nela 20na pac samavesam jarugutundani, eelogaa vaaru samaadhaanaalu pampiste.. vaatipai samavesamlo charchistaamani annaru. ayithe aa samaadhaanaalatho santrupti chendakapothe pradhaanini kuudaa piliche hakku paeski untundani perkonnaru. kaga notla raddu kamiteeki pampina prasnaavalilo pradhaanamgaa.. raddu nirnayamlo evarevaru paalupanchukunnaaru? raddu tarvaata byaankulaku cherina nagadu entha? prajalu tama dabbunu teesukokunda nirodhinche chattam edaina undaa? vanti prasnalu unnatlu velladinchaaru.